English: vision impairment
Welsh: amhariad ar y golwg
Subject: Iechyd
Welsh definition: Colled lwyr (dallineb) neu rannol (gweld yn rhannol) o'r synnwyr gweld.
Welsh context: Caiff rhai amhariadau ar y golwg eu hachosi gan broblemau yn y llygad a gallant fod yn gysylltiedig ag eglurder y golwg (aciwtedd), maes y golwg (pa mor bell o'ch cwmpas y gallwch weld) a symudiadau'r llygad.
Plural: amhariadau ar y golwg
Notes: Gweler yr erthygl ar y Model Cymdeithasol o Anabledd yn yr Arddulliadur. Yn unol â'r Model, mae amhariad ("impairment", a elwid yn "nam" o'r blaen) yn nodwedd ar berson, a all effeithio ar ei ymddangosiad neu ar sut y mae ei gorff neu ei feddwl yn gweithio; caiff pobl anabl (y gellir hefyd cyfeirio atynt fel "pobl anabledig" neu "bobl sy'n cael eu hanablu") eu hanablu gan ffactorau allanol fel yr amgylchedd, polisi neu arferion, neu yn sgil methiant i ddarparu addasiadau ar eu cyfer; ac anabledd yw canlyniad anablu pobl sydd ag amhariadau.